|  |  |
| --- | --- |
| ГРБОВИ ЗА МЕМОРАНДУМ | **РЕПУБЛИКА СРБИЈА****АУТОНОМНА ПОКРАЈИНА ВОЈВОДИНА****ПОКРАЈИНСКИ СЕКРЕТАРИЈАТ ЗА****ВИСОКО ОБРАЗОВАЊЕ И НАУЧНОИСТРАЖИВАЧКУ ДЕЛАТНОСТ** |

На основу чл. 15. и 24. став 2, а у вези с чланом 40. Покрајинске скупштинске одлуке о покрајинској управи („Службени лист АП Војводине“, бр. 37/2014, 54/2014 – др. одлука, 37/2016, 29/2017, 24/2019, 66/2020, 38/2021 и 22/25), чл. 11, 22, 23, 25. и 26. Покрајинске скупштинске одлуке о буџету Аутономне покрајине Војводине за 2025. годину („Службени лист АПВ“, број: 57/2024 и 38/2025), члана 2. став 1. тачка 3. алинеја 3. и члана 5. Покрајинске скупштинскe одлукe о додели буџетских средстава за финансирање и суфинансирање програмских активности и пројеката у области високог образовања, студентског стандарда и научноистраживачке делатности у Аутономној покрајини Војводини („Службени лист АП Војводине“, бр. 9/2021) и члана 4. Правилника о критеријумима за финансирање интегрисаних пројеката од интереса за развој научноистраживачке делатности у Аутономној покрајини Војводини („Службени лист АП Војводине", бр. 41/2025), Покрајински секретаријат за високо образовање и научноистраживачку делатност расписује

**ЈАВНИ КОНКУРС**

 **ЗА ФИНАНСИРАЊЕ ИНТЕГРИСАНИХ ПРОЈЕКАТА ОД ИНТЕРЕСА ЗА РАЗВОЈ НАУЧНОИСТРАЖИВАЧКЕ ДЕЛАТНОСТИ У АУТОНОМНОЈ ПОКРАЈИНИ ВОЈВОДИНИ** **У 2025. ГОДИНИ**

1.

 Покрајински секретаријат за високо образовање и научноистраживачку делатност (у даљем тексту: Секретаријат) финансираће интегрисане пројекте од интереса за развој научноистраживачке делатности у АП Војводини.

Циљ финансирања интегрисаних пројеката јесте унапређивање квалитета научноистраживачке делатности, научних резултата и инфраструктуре, као и повећање ефективности у њиховој примени, кроз активности сарадње између најмање две или више институција.

Овим конкурсом и финансијским планом Секретаријата предвиђено је да се издвоји укупно **30.000.000,00 динара**, при чему је максималан износ по пројекту ‒ **2.000.000,00 динара**.

Финансијске обавезе реализоваће се у складу с могућностима буџета АП Војводине.

2.

 Конкурс је отворен од **22. августа** до **19. септембра 2025. године.**

3.

 Право учешћа на конкурсу имају регистроване научноистраживачке организације с територије АП Војводине, у складу са Законом о науци и истраживањима („Сл. гласник РС“, бр. 49/2019).

У извођењу пројеката могу учествовати сви истраживачи с територије АП Војводине.

Истраживачи морају да буду регистровани у обједињеном националном информационом систему научноистраживачке делатности еНаука или Картону научног радника.

Истраживачки тим мора имати најмање 4, а највише 8 реализатора, укупно са свих институција учесница пројекта.

Рок за реализацију пројекта je 12 месеци.

4.

Критеријими, поступак за избор и услови за учешће у извођењу пројеката ближе су одређени Правилником о критеријумима за финансирање интегрисаних пројеката од интереса за развој научноистраживачке делатности у Аутономној покрајини Војводини (у даљем тексту: Правилник).

Образац пријаве, као и Правилник, могу се преузети на званичној интернет страници Секретаријата (<https://apv.visokoobrazovanje.vojvodina.gov.rs/konkursi/>).

Пријаве и потребна документација у једном примерку се подносе на Писарници, с назнаком „Пријава за финансирање интегрисаних пројеката”, на адресу:

Покрајински секретаријат за високо образовање и научноистраживачку делатност

Булевар Михајла Пупина 16

 21101 Нови Сад

као и у електронској форми (у .xlsx формату) на имејл: danijela.culic@vojvodina.gov.rs.

Секретаријат ће разматрати само пријаве које су у складу с јавним конкурсом и Правилником.

Контакт особа за додатне информације:

Данијела Доведен

имејл: danijela.culic@vojvodina.gov.rs